Водородната вода притежава широк спектър на оздравително действие, обусловено от антиоксидантни, антивъзпалителни и антиалергични свойства от влизащия в състава й молекулярен водород. Той действително дълго време се е смятал за биологически инертен газ в организма на млекопитаещите и дори е влизал в дихателни смеси за дълбоководно гмуркане. Неговата роля в метаболизма на живите организми е била достатъчно добре изучена. Научните представи за биологическата инертност на водорода в организма на млекопитаещите, в т.ч. човека, са били преразгледани във връзка с откритията през 2007г. от японските учени (S. Othaetal.) за механизма на взаимодействие на водорода с хидроксилните радикали ОН вътре в клетките. От този момент нататък са започнали обширни изследвания в тази област, сега са повече от 500, включвайки лабораторни културни и моделни опити върху лабораторни животни, и клинически изследвания с участие на пациенти и здрави доброволци. Научните работи се провеждат в различни страни: Япония, Китай, Южна Корея, САЩ, Нидерландия, Русия, Германия, Сърбия и др. Провеждат се международни научни симпозиуми по хидрогенотерапия, в Япония тя официално е включена в системата за здравословно хранене. Всички тези изследвания са събрани на няколко информационни портала, където те се систематизират по заболявания и органи. Освен това през 2015 г. в издателство Springer е публикувана монография по водородна биология и медицина Molecular Hydrogen Biology and Medicine.
Днес учените на основание на лабораторните експерименти и клинически изследвания са стигнали до извода, че съществуват механизми за натрупване на водород в организма(например, в черния дроб, бъбреците, сърцето, и т.н.). За това е писал още през 1937 г.Алберт Сент-Дьорди, носител на Нобелова награда и откривател на витамин С, той ги нарича „водородни басейни“, предполагайки, че те са част от антиоксидантната система на организма. Доказано е, че благодарение на механизма на натрупване се получава ефективен и бърз терапевтичен ефект от въздействието на водорода. Има и други механизми на действие на водорода в човешкото тяло: например, в допълнение към антиоксидантни ефекти, молекулярния водород в тялото носи регулаторни и сигнални функции.
Между другото, в чаша водородна вода (при концентрация на водород от 1 ppm) водородните молекули не са толкова малко – 0,8х1019!